[{"text_idx": "#000000", "text": "Wedi dim ond pedair ge\u0302m o\u2019r tymor newydd mae \u2018na olwg gyfarwydd ar frig y Cymru Premier JD gan mae\u2019r Seintiau Newydd bellach yw\u2019r unig di\u0302m sydd heb golli yn y gynghrair."}, {"text_idx": "#000003", "text": "Bydd Caernarfon ar y llaw arall yn gobeithio parhau a\u0302\u2019u record berffaith ar yr Oval gan i\u2019r Cofis ennill eu dwy ge\u0302m gartref a cholli eu dwy ge\u0302m oddi cartref hyd yma."}, {"text_idx": "#000004", "text": "Mae\u2019r Caneris wedi ennill eu tair ge\u0302m flaenorol yn erbyn Airbus, yn cynnwys y grasfa o 5-0 yn y ge\u0302m ddiwethaf rhwng y timau ym mis Rhagfyr 2019."}, {"text_idx": "#000006", "text": "Yn dilyn triphwynt da yn erbyn Airbus ar y penwythnos agoriadol mae Aber bellach wedi colli tair ge\u0302m yn olynol gan ddisgyn i lawr y tabl."}, {"text_idx": "#000007", "text": "Dyw\u2019r Bala chwaith ond wedi ennill un o\u2019u pedair ge\u0302m gynghrair hyd yma gan golli eu dwy ge\u0302m oddi cartref heb sgorio go\u0302l."}, {"text_idx": "#000008", "text": "Ond bydd Colin Caton yn disgwyl canlyniad cadarnhaol ar Goedlan y Parc gan fod Y Bala ar rediad o saith ge\u0302m heb golli yn erbyn y Gwyrdd a\u2019r Duon (ennill 6, cyfartal 1)."}, {"text_idx": "#000011", "text": "Er curo\u2019r Bala nos Fawrth, mae Cei Connah yn parhau i fod yn yr hanner isaf ond mae\u2019r Nomadiaid wedi ennill eu dwy ge\u0302m gartref y tymor yma."}, {"text_idx": "#000012", "text": "Bydd hi\u2019n siwr o fod yn frwydr agos yn Stadiwm Glannau Dyfrdwy gan i\u2019r ddwy ge\u0302m ddiwethaf rhwng y timau yma orffen yn gyfartal."}, {"text_idx": "#000015", "text": "Ond roedd \u2018na ddathlu yn Y Drenewydd gan i\u2019r Robiniaid sgorio am y tro cyntaf y tymor hwn a sicrhau eu buddugoliaeth gyntaf o\u2019r tymor yn erbyn Caernarfon."}, {"text_idx": "#000016", "text": "Fe gafodd Hwlffordd hwyl dda yn eu dwy ge\u0302m yn erbyn Y Drenewydd y tymor diwethaf gan ennill un a chael un ge\u0302m gyfartal."}, {"text_idx": "#000019", "text": "Mae blaenwr Met Caerdydd, Sam Jones wedi dechrau\u2019r tymor ar da\u0302n gan sgorio chwe go\u0302l mewn pedair ge\u0302m, ac felly dyw hi\u2019n ddim syndod mae\u2019r myfyrwyr yw prif sgorwyr y gynghrair (10 go\u0302l)."}, {"text_idx": "#000020", "text": "Fe wnaeth Y Fflint fwynhau eu hymweliad a\u0302 Champws Cyncoed y tymor diwethaf gan ennill 5-1 yn y brifddinas ar y penwythnos agoriadol cyn cael ge\u0302m gyfartal 2-2 ar Gae-y-Castell ym mis Ionawr."}, {"text_idx": "#000022", "text": "Mae\u2019r Seintiau Newydd yn o\u0302l yn eu hen safle arferol ar frig y gynghrair ar o\u0302l ildio dim ond unwaith yn eu pedair ge\u0302m gynghrair hyd yma."}, {"text_idx": "#000023", "text": "Ar o\u0302l methu ag ennill ei ddwy ge\u0302m gyntaf ers dychwelyd i\u2019r clwb fel rheolwr, mae Craig Harrison bellach wedi sefydlogi\u2019r Seintiau a chodi\u2019r pencampwyr presennol yn o\u0302l i frig y tabl."}, {"text_idx": "#000024", "text": "Hon fydd y ge\u0302m gyntaf erioed rhwng y ddau glwb a gallai fod yn brynhawn heriol i Bontypridd, sydd wedi colli tair o\u2019u pedair ge\u0302m ers eu dyrchafiad i\u2019r uwch gynghrair."}]